b'\n_START_ARTICLE_\nNitridi\n_START_PARAGRAPH_\nNitridi (prema novolatinskome; nitrogenium: du\xc5\xa1ik), spojevi metala (rje\xc4\x91e nemetala) s du\xc5\xa1ikom. Mogu se dobiti izravnom sintezom elemenata, zagrijavanjem metala u amonijaku ili termi\xc4\x8dkim raspadom amida. S obzirom na kemijsku vezu izme\xc4\x91u du\xc5\xa1ika i metala razlikuju se nitridi solne naravi (npr. Li\xe2\x82\x83N), kovalentni nitridi (npr. BN, Si\xe2\x82\x83N\xe2\x82\x84) i metalni nitrid (npr. CrN). Ve\xc4\x87inom su vrlo tvrdi, krti, te\xc5\xa1ko taljivi i postojani na visokim temperaturama. Neki nitridi (Li\xe2\x82\x83N, Mg\xe2\x82\x83N\xe2\x82\x82, Ca\xe2\x82\x83N\xe2\x82\x82, AlN) reagiraju s vodom pri \xc4\x8dem se razvija amonijak, drugi, ve\xc4\x87inom nitridi te\xc5\xa1kih metala, prema vodi su otporni.\n_START_SECTION_\nIzvor\n_START_PARAGRAPH_\nHrvatska enciklopedija, Broj 7 (Mal-Nj), str. 708. Za izdava\xc4\x8da:Leksikografski zavod Miroslav Krle\xc5\xbea, Zagreb 2000.g. ISBN 953-6036-29-0 (cjelina) i 953-6036-32-0'